Document ID: /fineweb-2-swissfilter-quality_10-filterrobots/filtered/02038.jsonl.gz/3053

Jazz, swing, insumma musica burlesca dals onns 1920 enfin 40 fascinescha a la studenta Cinzia Regensburger che studegia chant e musica classica al Landeskonservatorium a Feldkirch in Austria.
Sin atgna iniziativa e cun agid d’amias ed amis vul ella realisar in musical sin plaz a Scuol. La musica vegn arranschada dad ella sasez, las musicantas e musicants vul ella ussa tschertgar in tut l’Engiadina.
Di per di è Cinzia Regensburger vidlonder a planisar, realisar concepts, dumandar per ils permiss, far in crowdfunding per las finanzas e anc bler auters detagls. Ella resenta grond sustegn da tut las varts e sperescha ferm da pudair realisar lura per ils 20 enfin ils 22 avust il «Musical a Scuol.»